Някой проверил ли е?
Моля за извинение Михаела! Наистина беше неучтиво от моя страна. Обяснявам си го само с едно: голямото Ви притеснение от подобна публикация. В края на краищата това е група от символи в самия microsoft. От друга страна арх. Драганова съвсем дипломатично сподели, че можем да го приемем като нещо любопитно, или като междучасие. Не зная причините поради които сте се интересували от това, но ако се опасявате от християно-мюсюлмански и юдейски конфликт, Ви уверявам, че той отдавна съществува. В личен план помня притесненията на моите родители, когато през 1962 г. едва не избухна световна ядрена война. Слава Богу! Хрушчов изтегли ядрените си ракети от Куба. В студената война имаше известно геополитическо равновесие, макар че е пресилено да се твърди, че точно ние сме били в по-доброто положение. Наистина е хубаво да се чете и да се знае. Например още преди 25-30 години титани като Хенри Кисинджър и Збигнев Бжежински предвидиха какво ще има да става през третото хилядолетие: Тероризъм, демографска агресия и религиозни войни. С ликвидирането на Садам и Кадафито, се премахнаха естествената граница на бежанските вълни. Сега Европа е в паника. Самият Европейски съюз е като великан на глинени нозе. Тия дни най-обсъжданата картина в Англия е на едно момче българче, където след сериозно проучване е показало картата на Лондон, от където се вижда, че лондончани всъщност са малцинство. След започването на въздушните удари на Русия в Сирия, стана ясно, че Путин може и да е с имперски амбиции, но поставя началото на нов световен ред. А Китай и Индия?! Какво ще бъде мястото на "държавица" като нашата в новото подреждане?! Ето това е най-притеснителното. Или отново трябва да прочетем 1984-та на Джордж Оруел и да ни е ясно, че "големите" могат да си сменят приятелите и враговете, но най-си патят такива като нас.